CELEX: 62021CA0286
Language: mt
Date: 2022-04-28 00:00:00
Title: Kawża C-286/21: Sentenza tal-Qorti tal-Ġustizzja (L-Għaxar Awla) tat-28 ta’ April 2022 – Il-Kummissjoni Ewropea vs ir-Repubblika Franċiża (Nuqqas ta’ Stat li jwettaq obbligu – Ambjent – Direttiva 2008/50/KE – Kwalità tal-arja ambjentali – Artikolu 13(1) u Anness XI – Qbiż sistematiku u persistenti tal-valuri limitu stabbiliti għall-mikropartiċelli (PM10) f’ċerti żoni ta’ Franza – Artikolu 23(1) – Anness XV – Perijodu “l-iqsar possibbli” li fih jinqabżu l-valuri limitu – Miżuri xierqa)

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/19
            
         
      Sentenza tal-Qorti tal-Ġustizzja (L-Għaxar Awla) tat-28 ta’ April 2022 – Il-Kummissjoni Ewropea vs ir-Repubblika Franċiża
      (Kawża C-286/21) (1)
      
      (Nuqqas ta’ Stat li jwettaq obbligu - Ambjent - Direttiva 2008/50/KE - Kwalità tal-arja ambjentali - Artikolu 13(1) u Anness XI - Qbiż sistematiku u persistenti tal-valuri limitu stabbiliti għall-mikropartiċelli (PM10) f’ċerti żoni ta’ Franza - Artikolu 23(1) - Anness XV - Perijodu “l-iqsar possibbli” li fih jinqabżu l-valuri limitu - Miżuri xierqa)
      (2022/C 237/24)
      Lingwa tal-kawża: il-Franċiż
      
         Partijiet
      
      
         Rikorrent: Il-Kummissjoni Ewropea (rappreżentanti: O. Beynet u M. Noll-Ehlers, aġenti)
      
         Konvenut: Ir-Repubblika Franċiża (rappreżentanti: T. Stéhelin u W. Zemamta, aġenti)
      
         Dispożittiv
      
      
                  1)
               
               
                  Ir-Repubblika Franċiża,
                  
                              —
                           
                           
                              billi ma żguratx li ma jinqabiżx, b’mod sistematiku u persistenti, il-valur ta’ limitu għal kull jum stabbiliti għall-mikropartiċelli (PM10), mill-1 ta’ Jannar 2005 sas-sena 2019 inkluża, fl-agglomerazzjoni u ż-żona ta’ kwalità ta’ Pariġi (FR04A01/FR11ZAG01) u mill-1 ta’ Jannar 2005 sas-sena 2016 inkluża, bl-eċċezzjoni tas-sena 2008, fl-agglomerazjoni u fiż-żona ta’ kwalità Martinique/Fort-de-France (FR39N10/FR02ZAR01), naqset milli twettaq l-obbligi tagħha taħt l-Artikolu 13(1) tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa, moqri flimkien mal-Anness XI ta’ din id-direttiva, u
                           
                        
                              —
                           
                           
                              billi ma żguratx li l-pjanijiet relatati mal-kwalità tal-arja jipprevedu miżuri xierqa sabiex il-perijodu li fih jinqabżu l-valuri limitu jkunu l-iqsar possibbli, naqset, f’dawn iż-żewġ żoni, sa mill-11 ta’ Ġunju 2010, milli twettaq l-obbligi tagħha taħt it-tieni subparagrafu tal-Artikolu 23(1) tad-Direttiva 2008/50, moqri flimkien mal-Anness XV tagħha.
                           
                        
            
                  2)
               
               
                  Ir-Repubblika Franċiża hija kkundannata għall-ispejjeż.
               
            
         (1)  ĠU C 252, 28.6.2021.